รมต.ไปรับเอง พระสงฆ์ แม่ชี กลับจากอินเดีย แยกกักตัวควบคุมโควิด
รมต.สำนักนายกฯ รับคณะผู้แสวงบุญและผู้ตกค้างในเมืองกัลกัตตา ประเทศอินเดีย 171 คน มีทั้งพระสงฆ์ แม่ชี ฆราวาส เดินทางโดยเที่ยวบินพิเศษแอร์เอเชีย ลงที่ดอนเมือง แยกกักกันควบคุมโรค วอนคนไทยในต่างแดนที่รอเดินทางกลับ ให้รออีกสักระยะ หากมาพร้อมกันสถานที่รองรับอาจไม่พอเวลา 17.00 น. วันที่ 24 เม.ย. ที่ท่าอากาศยานดอนเมือง คณะผู้แสวงบุญและผู้ตกค้าง ในเมืองกัลกัตตา ประเทศอินเดีย 171 คน ประกอบด้วย พระสงฆ์ 104 รูป แม่ชี ฆราวาส 67 คน เดินทางกลับถึงประเทศไทย โดยสายการบินแอร์เอเชีย เที่ยวบิน FD 9123 จากท่าอากาศยานคยา ประเทศอินเดีย ถึงท่าอากาศยานดอนเมือง โดยมีนายเทวัญ ลิปตพัลลภ รมต.สำนักนายกรัฐมนตรี พล.อ.ปริพัฒน์ ผลาสินธุ์ รองเสนาธิการทหาร ผบ.ศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปส.ศปม.) เดินทางมาตรวจเยี่ยมจุดคัดกรองโรค บริเวณห้องพักผู้โดยสาร อาคาร 6สำหรับพระสงฆ์ แม่ชี รวมทั้งผู้แสวงบุญทั้งหมด ได้เข้าสู่กระบวนการคัดกรองโรคโควิด-19 ภายในท่าอากาศยานดอนเมือง ก่อนเข้าสู่มาตรการกักตัวควบคุมโรคตามนโยบายรัฐ ในส่วนพระสงฆ์เข้าพักในพื้นที่ H2do Residence จ.สมุทรปราการ โดยการกำกับของพระสังฆาธิการ พื้นที่จ.สมุทรปราการ ขณะที่ผู้แสวงบุญ แยกเข้าพัก ที่โรงแรมรัตนโกสินทร์ กทม. ภายใต้การดูแลของส่วนราชการที่เกี่ยวข้องขณะที่ท่าอากาศยานดอนเมืองได้รับผู้โดยสารที่เดินทางมาด้วยเที่ยวบินพิเศษแล้ว 3 ครั้ง คือผู้โดยสารที่เดินทางมาจากไต้หวัน ประเทศเวียดนาม และครั้งนี้ที่ 3 จากอินเดีย ซึ่งยังไม่พบปัญหาแต่อย่างใดนายเทวัญ กล่าวว่า การรับคนไทยที่เดินทางกลับจากประเทศอินเดียโดยเที่ยวบินพิเศษนี้ได้มีมาตรการตรวจคัดกรองอย่างเข้มงวด โดยมีเจ้าหน้าที่หน่วยงานที่เกี่ยวข้องตรวจคัดกรองอย่างละเอียดเพื่อลดการแพร่กระจายของเชื้อโควิด-19 ซึ่งขอให้ประชาชนมั่นใจว่าไม่ว่าจะเป็นสนามบินดอนเมือง หรือสุวรรณภูมิก็มีการคัดกรองผู้โดยสารอย่างเข้มงวดเช่นกัน สำหรับคนไทยอยู่ในต่างประเทศและรอเดินทางกลับ ขอให้รออีกสักระยะ หากมาพร้อมกันเป็นจำนวนมาก สถานที่รองรับอาจไม่เพียงพอและการจัดการเป็นไปได้ยาก
รมต.สำนักนายกฯ รับคณะผู้แสวงบุญและผู้ตกค้าง ในเมืองกัลกัตตา ประเทศอินเดีย 171 คน มีทั้งพระสงฆ์ แม่ชี ฆราวาส เดินทางโดยเที่ยวบินพิเศษแอร์เอเชีย ลงที่ดอนเมือง แยกกักกัน
โควิด-19,อินเดีย,คนไทยในต่างแดน,กักตัว,ข่าวทั่วไป